આ ઘટનાને હજુ ર૪ કલાક થયા નહોતા ત્યાં બીજા દિવસે અમદાવાદથી ફરવા આવેલા અન્ય ચાર યુવાનો સનસેટ પોઈન્ટ નજીક જ દરિયામાં સેલ્ફી લેવા પહોંચ્યા. આ યુવાનો પણ પોતાની મસ્તીમાં સેલ્ફી લેવાનો આનંદ માણતા હતા ત્યાં જ એકાએક દરિયાનું મોજું આવ્યું અને તેમને અદરની તરફ ખેંચાવા લાગ્યું. ગભરાઈ ગયેલા યુવાનોએ તરત જ બચાવો… બચાવો…ની બૂમો પાડતાં લોકોનું ધ્યાન ખેંચાયું અને ઘોઘલાના જિતુ બામણિયા અને તેમની ટીમના સભ્યોએ દરિયામાં ડૂબી રહેલા આ ચારેય યુવાનોને જીવના જોખમે બચાવીને મોતના મુખમાંથી ઉગાર્યા. બાદમાં આ ચારેય યુવાનોને સ્થાનિક હોસ્પિટલમાં સારવાર અપાઈ હતી. જો સ્થાનિકો સમયસર મદદે ન આવ્યા હોત તો સેલ્ફીનો ક્રેઝે તેમને કાળના મુખમાં ધકેલી દીધા હોત.